બીજી તરફ છેલ્લાં દશ વર્ષથી શાસકો શહેરમાં ૧૦૦૦ બસ દોડાવવાનાં બણગાં ફૂંકી રહ્યા છે. આ સંજોગોમાં પ્રાઇવેટ ઓપરેટરોને સંસ્થાના આર્થિક હિતને અવગણીને કેટલાક અધિકારીઓ દ્વારા કરાતાં લાડકોડને જો સત્તાધીશો દ્વારા અટકાવાયાં હોત તો અત્યાર સુધીમાં સંસ્થાની માલિકીની ૧૦૦૦ બસ ક્યારનીય રોડ પર ફરતી થઇ ગઇ હોત અને સંસ્થાના રનિંગ સ્ટાફને મ્યુનિસિપલ કોર્પોરેશનના અન્ય વિભાગમાં ખસેડવાની નોબત ન આવી હોત તેમ પણ જાણકાર સૂત્રો વધુમાં કહે છે.